Η συχνότητα μικροκαρκινώματος του θυρεοειδούς σε ασθενείς που υποβλήθηκαν σε ολική θυρεοειδεκτομή με προεγχειρητική διάγνωση καλοήθειας - αναδρομική μελέτη πενταετίας
Creators: name: Μάγρα, Βασιλική Ιωάννη
Publisher: name: Aristotle University of Thessaloniki
Year: 2024
Subjects: Θυρεοειδεκτομή
Τυχαία ανευρεθέντα
Θηλώδες μικροκαρκίνωμα
Thyroidectomy
Incidental
Papillary microcarcinoma

description: Τα τυχαία ανευρεθέντα καρκινώματα του θυρεοειδούς με βάση τη βιβλιογραφία είναι συνήθως μικροκαρκινώματα. Ο πιο συνήθης ιστότυπος είναι τα θηλώδη μικροκαρκινώματα του θυρεοειδούς. Τα θηλώδη μικροκαρκινώματα του θυρεοειδούς ορίζονται ως θηλώδη καρκινώματα με μέγιστη διάμετρο μικρότερη από 10mm. Τυπικά δεν προκαλούν κλινικά συμπτώματα και συχνά διαγιγνώσκονται στην ιστοπαθολογική εξέταση παρασκευάσματος ολικής ή μερικής θυρεοειδεκτομής με καλοήθη προεγχειρητική διάγνωση. Διενεργήσαμε μια αναδρομική μελέτη πενταετίας σε ασθενείς που υποβλήθηκαν σε ολική θυρεοειδεκτομή στη Γ’ Χειρουργική κλινική του ΠΓΝΘ ΑΧΕΠΑ από το 2016 μέχρι και το 2021, με σκοπό να αξιολογήσουμε τη συχνότητα των θηλωδών μικροκαρκινωμάτων σε ασθενείς που χειρουργηθήκαν με αρχικά καλοήθη διάγνωση. Αποκλείστηκαν ασθενείς με αμιγώς καλοήθη ιστοπαθολογική εξέταση καθώς και ασθενείς με υποψία ή επιβεβαιωμένη κακοήθεια προεγχειρητικά. Συγκεντρώθηκαν 540 περιπτώσεις ασθενών που υπεβλήθησαν σε ολική θυρεοειδεκτομή, οι 145 (26,85%) εκ των οποίων αφορούσαν κακοήθη νεοπλάσματα του θυρεοειδούς, ενώ οι 395 (73,15%) ήταν επιβεβαιωμένες καλοήθειες (πολυοζώδεις βρογχοκήλες, νόσος Graves, θυρεοειδίτιδα Hashimoto). Συνολικά καταγράφηκαν 58 (58/540, 10,7%) περιπτώσεις με θηλώδη μικροκαρκινώματα του θυρεοειδούς, 33 (33/540, 6.11%) εκ των οποίων ήταν τυχαία ευρήματα σε ολικές θυρεοειδεκτομές με καλοήθη ένδειξη. Από τους ασθενείς με τα τυχαίως ανευρεθέντα θηλώδη μικροκαρκινώματα 29 ασθενείς ήταν γυναίκες και 4 άντρες (7.2:1 F:M ratio). Μέσος όρος ηλικίας για τις γυναίκες ήταν 54.2 έτη (31-72 ετών) και επίσης 54.2 έτη για τους άντρες με μικρότερο όμως ηλικιακό φάσμα (50-59 ετών). Οι 24 (23 γυναίκες και 1 άντρας) από τους 33 ασθενείς είχαν πολυεστιακά καρκινώματα, 11 εκ των οποίων συνυπήρχαν με θηλώδη καρκινώματα άνω του ενός εκατοστού (macro PTC). Οι 9 ασθενείς είχαν μονοεστιακά καρκινώματα (6 γυναίκες και 3 άντρες). Οι 21 από τους 33 ασθενείς χειρουργήθηκαν με αρχική διάγνωση την πολυοζώδη βρογχοκήλη (64%), ενώ οι 13 για θυρεοειδίτιδα Hashimoto (36%). Τα θηλώδη μικροκαρκινώματα του θυρεοειδούς, τα οποία είναι κατά πλειοψηφία πολυεστιακά, είναι συχνά τυχαία ευρήματα στην ιστοπαθολογική εξέταση παρασκευάσματος μετά από ολική ή μερική θυρεοειδεκτομή με αρχικά καλοήθεις ενδείξεις για την επέμβαση (33/431, 7.67% στην παρούσα μελέτη). Είναι σύνηθες τα μικροκαρκινώματα αυτά να συνυπάρχουν με άλλες κακοήθεις εστίες (8.35% στην παρούσα μελέτη). Ως εκ τούτου, η πιθανότητα υποκείμενου θηλώδους μικροκαρκινώματος θα πρέπει να λαμβάνεται υπόψιν κατά τη χειρουργική διαχείριση ασθενών με καλοήθεις και ειδικότερα, οζώδεις νόσους του θυρεοειδούς. Η ολική θυρεοειδεκτομή θα πρέπει να θεωρείται μια δόκιμη επιλογή, εάν όχι η επέμβαση εκλογής, σε ασθενείς με εικαζόμενη καλοήθη οζώδη νόσο του θυρεοειδούς.
description: Background: Incidental thyroid cancers (ITCs) are often microcarcinomas. The most frequent histotype is papillary microcarcinoma. Papillary thyroid microcarcinomas are defined as papillary thyroid tumours measuring less than 10mm in maximum diameter. They are clinically occult and most frequently diagnosed in histopathology reports after thyroid resection for benign lesions. Aim: The purpose of this study was to evaluate the rate of papillary thyroid microcarcinomas (PTMC) in patients thyroidectomized with benign indications. Materials and Methods: We retrospectively evaluated the histological incidence of PTMC in 431 consecutive patients who, in a 5-year period, underwent thyroidectomy with benign indications. Patients with benign histology and with known or suspected malignancy were excluded. Statistical analysis: Results are expressed as mean ± standard deviation (SD), as well as absolute numbers and percentages of the population included in the study. Results: Histopathology reports from 540 patients that underwent total thyroidectomy in our department between 2016 and 2021 were reviewed. 431 patients were thyroidectomized for presumed benign thyroid disease. 395 patients had confirmed benign thyroid disease in final histopathology while 36 patients had incidental malignant lesions (33 PTMC - 7.67%, 1 multifocal PTC without microcarcinomas - 0.23%, 2 follicular thyroid carcinoma - 0.46%). Out of the PTMC patients 29 were female and 4 were male (7.2:1 female:male ratio). Mean age for female patients was 54.2 years old (31-72 years) and 54.2 years old for males (50-59 years). 24 (23 female and 1 male) out of 33 patients had multifocal lesions, 11 of which co-existed with macro PTC. 9 patients (6 female and 3 male) had unifocal lesions. 21 of these patients were initially operated for multi nodular goitre (64%), while 13 for Hashimoto/Lymphocytic thyroiditis (36%). Conclusion: PTMC—often multifocal—is not an uncommon incidental finding after thyroidectomy for benign thyroid lesions (7.67% in our series) and often co-exists with other incidental malignant lesions (8.35% in our series). The possibility of an underlying papillary microcarcinoma should be taken into account in the management of patients with benign, especially nodular, thyroid disease. Total thyroidectomy should be considered in patients with presumably benign nodular thyroid disease.